भारत में महिलाओं को शिक्षा का अधिकार दिलाने में स्वामी जी का बहुत बड़ा योगदान है। उन्होंने इस विषय पर कहा था- कौन-से शास्त्र हैं, जिनमें आपको लिखा मिलेगा कि नारी ज्ञान और भक्ति के लायक नहीं है? पतन के दौर में जब धर्माचार्यों ने दूसरी जातियों को वेद पढ़ने से अक्षम घोषित किया, तभी उन्होंने महिलाओं को भी उनके अधिकारों से वंचित कर दिया। नहीं तो आप पाएंगे कि वैदिक काल और उपनिषद काल में मैत्रेयी एवं गार्गी जैसी स्त्रियों ने ऋषि-मुनियों के बराबर स्थान प्राप्त किया था। हजारों ब्राह्मणों के समूह में, गार्गी ने बड़े साहस से याज्ञवल्क्य जी को ब्रह्मज्ञान के उपर शास्त्रार्थ की चुनौती दी थी। स्त्रियाँ यदि उस समय ज्ञान की अधिकारी थीं तो आज के समय में यह अधिकार उन्हें क्यों न मिले?